# Sistema operatiu mòbil

Un sistema operatiu mòbil o SO mòbil és el conjunt de programes que controlen un dispositiu mòbil igual que els ordinadors personals utilitzen un sistema operatiu (Linux, Windows, entre d'altres). Tanmateix, els sistemes operatius mòbils són bastants més simples i estan més orientats a la connectivitat sense fils, els formats multimèdia i les diferents maneres d'introduir informació en ells.

## Capes
### Nucli

El nucli proporciona l'accés als diferents elements del maquinari del dispositiu. Ofereix diferents serveis a programes com són els controladors per al maquinari, la gestió de processos, el sistema de fitxers i l'accés i gestió de la memòria.

### Programari intermediari

El programari intermediari és el conjunt de mòduls que fan possible la mateixa existència d'aplicacions per a mòbils. És totalment transparent per a l'usuari i ofereix serveis claus com el motor de missatgeria i comunicacions, còdecs multimèdia, intèrprets de pàgines web, gestió del dispositiu i seguretat.

### Entorn d'execució d'aplicacions

L'entorn d'execució d'aplicacions consisteix en un gestor d'aplicacions i un conjunt d'interfícies programables obertes i programables per part dels desenvolupadors per facilitar la creació de programari.

### Interfície d'usuari

Les interfícies d'usuari faciliten la interacció amb l'usuari i el disseny de la presentació visual de l'aplicació. Els serveis que inclou són el de components gràfics (botons, pantalles, llistes, etc.) I el del marc d'interacció.
A part d'aquestes capes també hi ha una família d'aplicacions natives del telèfon que solen incloure els menús, el marcador de números de telèfon, etc.

## Mercat

A mesura que els telèfons mòbils creixen en popularitat, els sistemes operatius amb els quals funcionen adquireixen més importància. La quota de mercat de sistemes operatius mòbils durant l'any 2013 era el següent:
* Android 80,0%
* iOS 13,2%
* Windows Phone 3,0%
* BlackBerry OS 2,9%
* Linux i altres 0,8%
* Symbian OS 0,2%
* Firefox OS
* Ubuntu Touch
* Bada
* MeeGo
Android té la major quota, des de gener 2011, amb poc més d'un terç del mercat, va experimentar un creixent augment i en només dos anys (2009 al començament de 2011) ha passat a ser és el sistema operatiu mòbil més emprat.

## Referències

* ↑ 99.6 percent of new smartphones run Android or iOS The Verge, February 16, 2017
* ↑ http://gs.statcounter.com/platform-market-share#daily-20161001-20170512
* ↑ «Gartner Says Five of Top 10 Worldwide Mobile Phone Vendors Increased Sales in Second Quarter of 2016».
* ↑ Kevin McLaughlin. «BlackBerry Users Call For RIM To Rethink Service». CRN.com, 17-12-2009. Arxivat de l'original el 7 de setembre 2011. [Consulta: 15 desembre 2011].
* ↑ «Microsoft is killing off Nokia’s feature phones in favor of Windows Phone», 17-07-2014.
* ↑ «B2G OS and Gecko Announcement from Ari Jaaksi & David Bryant», 27-09-2016. [Consulta: 27 setembre 2016].
* ↑ «Ubuntu phone OS announced, first devices shipping in early 2014».
* ↑ Samsung scraps Bada OS, folds it into Tizen - FierceMobileIT Arxivat 2013-02-28 a Wayback Machine.. Fiercemobilecontent.com (2013-02-25). Retrieved on 2013-12-09
* ↑ Helft, Miguel «Google Enters the Wireless World». New York Times, 05-11-2007 [Consulta: 7 setembre 2011].
* ↑ «Gartner Says Worldwide Mobile Phone Sales Grew 35 Percent in Third Quarter 2010; Smartphone Sales Increased 96 Percent». Gartner, Inc, 10-11-2010. Arxivat de l'original el 2011-01-13. [Consulta: 21 febrer 2011].
* ↑ Lunden, Ingrid. «Apple Took 89% Of Q4 Smartphone Profits With Android OEMs In A Race To The Bottom».